নিজস্ব সংবাদদাতা, বাঁকুড়া: সারা বাঁকুড়া জেলা জুড়েই চন্দন কাঠ চোরদের দৌরাত্ম্যে একে একে নিশ্চিহ্ন হচ্ছে বহুমূল্য চন্দন গাছ। এই চুরির তদন্তে নেমে ফের বড়ো সাফল্য পেল বাঁকুড়া পুলিশ। গোপন সূত্রে খবর পেয়ে সোমবার রাতে হিড়বাঁধ ব্লকের বড়কোনিয়া গ্রাম থেকে অজিত হেমব্রম এবং ওন্দা ব্লকের পুনিশোলের দক্ষিণ পাড়া থেকে আব্দুল কাদের মল্লিককে গ্রেফতার করেছিল হিড়বাঁধ থানার পুলিশ। ধৃতদের জেরা করে আরও এক অভিযুক্তের সন্ধান পায় পুলিশ। এই ঘটনায় যুক্ত থাকার অভিযোগে হিড়বাঁধ থানা এলাকার জামডহরা গ্রাম থেকে বীরবল টুডু নামে আর এক পাচারকারীকে। তার বাড়িতে মজুত রাখা চন্দন কাঠও উদ্ধার করেছে পুলিশ।